
PROOEMIUM 


Cum  difficillime  in  praesentiarum  omnes  RR. Epi- 
scopi prae  manibus  habere  possint  acta  Concilio- 
rum  provincialium  quae  ultimis  bisce  temporibus 
in  Gallia  celebrata  sunt,  opportunum  duxi  quae  ibi- 
dem de  Romano  Pontifìce  docentur,  omnia  in  unum 
fasciculum  colligere,  ut  inde  appareat  quaenam  sit 
apud  nostrates  circa  materiam  de  qua  nunc  tracta- 
tur  vera  fides  ac  genuina  sententia.  Quandoquidem , 
praeter  decreta  summorum  Pontifìcum  et  Conciliorum 
generalium,  nulla  dantur  monumenta  quae  maiori  pol- 
leant  auctoritate  quam  actiones  Synodorum  particula- 
rium  a sancta  Sede  approbatae,  ita  ut  contra  ipsas,  fì- 
dem  alicuius  Ecclesiae  commonstrantes,  nulla  exceptio, 
undequaque  veniat,  aliquam  vim  habere  possit.  Sane 
quod  nulla  definitio  de  infallibilitate  pontificia  in  bisce 
nostris  provincialibus  Synodis  quaerenda  sit,  satis  per 
se  patet,  si  quidem  novam  fìdei  definitionem  edere  ad 
Concilia  particularia  minime  pertinet.  Ast,  data  oc- 
casione, ita  mentem  suam  aperiunt  Patres,  quotquot 

huiusmodi  Synodis  interfuerunt  et  subscripserunt,  ut 
vix  clariorem  ac  vividiorem  ad  suam  declarandam  sen- 
tentiam  invenire  potuerint  dicendi  forraam.  Quaecumque 
enim  apud  eos  recurrunt  de  absoluta  mentis  obedien- 
tia  apostolicis  constitutionibus  debita,  deque  earum 
vi  obligandi,  vìrtute  propria,  nativo  robore,  indepen- 
denter  a cuiuslibet  potestatis  sanctione  aut  consensu 
aut  acceptatione,  haec  omnia,  inquam,  vel  nullum  prae 
se  ferunt  sensum,  vel  infallibilitatem  pontificiam  ne- 
cessario praesupponunt.  Verum  de  his  iudicet  lector, 
egregia  illa  fidei  nostrae  testimonia  sincera  lance 
perpensurus.  Ipsi  procul  dubio  aeque  ac  nobis  com- 
pertum  erit,  praesules  Galliae  futuram  definitionem 
quasi  adumbrasse,  eius  perii ciendae  curam  Concilio 
generali,  uti  par  erat,  relinquentes.  Sit  itaque  primum 


Coneilium  Suessionense  prò  provincia  Remensi 
anno  1849  celebratimi. 


(lutei  fuerunt  et  subscripserunt  Archiepiscopus  Remen- 
sis,  et  Episcopi  Catalaunensis,  Bellovacensis,  Suessionen- 
sis  et  Ambianensis.) 

Ti  lui.  II.  Caput.  I.  De  obedientia.  Ecclesiae 
et  Sanctae  Sedi  debita. 

Inter  tot  et  tanta  errorum  circumfusomm  pericula,  ut 
non  simus  sicut  parvuli  fluctuantes , et  circumferamur 
omni  vento  doctrinae,  in  nequilia  hominum,  in  aslutia 
ad  cii'cumvenlionem  erroris  , totis  praecordiis  amplecti- 
mur  Sanctam  Ecclesiam  Calliolicam  , quae  est  columna 
et  firmamentum  veritatis  , et  con  tra  quam  portae  inferi 
non  praevalebunt.  Et  quoniam  Christus  ipse  supra  Petrum 
eiusque  successores  suam  aedificavit  Ecclesiam, profitemur, 
cum  Sancto  oecumenico  Concilio  Fiorentino  , Sanctam 
Apostolicam  Sedem  et  Romanum  Pontitìcem  in  univer- 
sum orbem  tenere  primatum,  et  ipsum  Pontitìcem  Roma- 
num successorem  esse  Beati  Petri  Principis  Aposlolorum, 
et  veruin  Christi  Vicarium  totiusque  Ecclesiae  Caput  et 
omnium  Christianorum  Patrem  et  Doctorem  exislere , et 
ipsi  in  Beato  Petro  pascendi,  regendi  et  gubernandi  uni- 
versalem  Ecclesiam  a Domino  Nostro  Iesu  Christo  plenam 
potestalem  traditam  esse;  quemadmodum  etiam  in  gestis 

Conciliorum  oecumenicorum  et  in  sacris  Canonibus  con- 
tinetur. 

Convertamus  igitur  oculos  ad  Sedem  Beati  Petri  Apo- 
stoli, qui  est  petra  et  crepido  Catholicae  Ecclesiae,  et  re- 
ctae  fidei  fundamentum  (Cono.  diale.);  scientes  magnimi 
et  indeficienlem  omnibus  Cbristiani  s llucnta  redundan- 
tem  apud  Sedem  Aposlolicam  fontem  consistere  ( Episc . 
Afric.  Epist.ad  Theodor.  Papam),e t fìdem  Petri,  qui  in 
propria  sede  vivit  et  praesidet,  et  fidei  veritatem  quae- 
rentibus  praestat  ( S . Vetri  Chrysol.  Epist.  ad  Eulych.) , 
numquam  defecisse  nec  usque  in  finem  defecturam  esse. 
Unde  sequentes  in  omnibus  Apostolicam  Sedem,  in  qua 
est  integra  et  vera  Christianae  Beligionis  solidilas  (For- 
mili. Uormisd.),  et  ei  in  omnibus  consenlientes,  prò  de- 
posito fidei  incorrupte  custodiendo,  acquiescimus  et  loto 
animo  adhaeremus  omnibus  constitutionibus  Aposlolicis 
Novalorum  crrores  damnantibus. 

Insuper  falsis  quorumdam  opinionibus  obviantes,  de- 
claramus  easdem  conslitutiones  ab  omnibus  Christi  fide- 
libus  tenendas  esse  velut  credendorum  normam  et  con- 
scienliae  regulam,independenter  prorsusab  omni  polestalis 
saecularis  sanclione;  si  quidem  Ecclesiae  decreta  ex  (.liri- 
sti insti lulione  et  secundum  constantem  fidei  Catholicae 
tradilionem  proprio  robore  valeant. 

Coneilium  Remense  anno  1857  eelebraturo. 

Decretar.  Cap.  IV. 

Cum  igitur  Romanus  Pontifex  in  beato  Tetro  cuius 
apostolicam  Sedem  occupai,  mandatum  acceperit  a Cliri- 
sto  agnos  et  oves  totumve  gregem  Christianum  pascendi, 
necnon  claves  regni  caelorum  cum  suprema  potestale  in 

universo  Orbe  terrarum  ligandi  ac  solvendi,  illiusutique 
offìcium  est  ac  munus,  non  solum  veritatem  Catholicam 
defendere,  et  si  quae  de  fide  morumve  subortae  fuerint 
quaestiones,  suo  irreformabili  quidem  iudicio  definire, 
sed  etiam  ex  eadem  auctoritate  quidquid  universali  Ec- 
clesiae  expedire  iudicaverit,  in  iis  quae  ad  populi  chri- 
stiani  disciplinam  pertinent,  statuere  , ita  ut  vera  illius 
decretis  et  conslitutionibus  , cuiuscumque  sint  generis  , 
obedientia  praestari  debeat  ab  omnibus  fidelibus  ac  etiam 
Ecclesiarum  praelatis.... 

Ex  dictis  igitur  summopere  cavendum  nobis  est , ne 
in  ulla  re  $edi$  Apostolicae  auctoritatem  inconsulte  prae- 
teimittamus, Recepii  nimirum  quorumdam  scriptis  doclo- 
rum,  qui  Stimmi  Ronliticis^aucloritatem  minuere  non  ve- 
rentur.  Leges  enim  ecclesiasticae  a Concilio  generali  aut 
conslitutionibus  Apostolici  latae  et  more  apud  Ecclesiam 
Romanam  consueto  promulgatae,  sive  acceptatae  fuerint 
sive  non,  vini  habent  ligandi  eosque  ad  quos  spectant 
quantumvis  reluctantes  constringunt  ; illarum  namque 
lìrmitas  nec  pendei  nec  ullatenus  pendere  potest  ab  in- 
feriorum  acceptatione , sed  a sola  legislatori  voluntale, 
qui  sibi  subiectis  imperandi  ius  babet. 

ADVERTENDA 

Declarant  Palres  Concilii  Remensis:  « Consti  tu  liones 
Aposlolicas  ab  omnibus  Christi  [fidelibus  tenendas  esse 
velul  credendorurn  normam  et  consci entiae  regulam.»  Id 
afiìrmanl  absolule  ac  simpliciter,  absque  ulla  restrictione, 
nullaque  adiecta  condi tione.  Omnibus  ergo  conslilulioni- 
bus  Apostolicis,  ne  una  quidem  excepta,  inerrantiae  vim 
ac  characterem  agnoscunt;  secus  eas  nequaquam  appellare 
possent  credendorurn  normam  et  eonscientiae  regulam. 

ìnsulsum  enim  foret  prò  omnibus  Christi  fidelibus  regu- 
lam  fidei  et  morum  staluere  quae  non  esset  infallibilis. 
Eeterum  , quod  talis  omnino  fuerit  eorum  mens  , in  po- 
steriori concilio  aperte  confessi  sunt,  dicendo:  « Romani 
Pontificis  esse  otlìcium  et  munus,  si  quae  de  fidei  mo- 
rumve  regulis  subortae  fuerint  quaestiones  , eas  suo  ir- 
reformabili  iudicio  definire.» 

Concilium  Avenionense  prò  provincia  Avenionensi 
anno  1849  eelebratum. 

(Interfuerunt  et  subscripserunt  Archiepiscopus  Ave- 
nionensis  et  Episcopi  Monspeliensis  , Nemausensis , Va- 
lentinensis  et  Vivariensis.) 

Titulus  I.  Caput  II.  De  obedientia  Ecclesiae 
et  Sanctae  Sedi  debita. 

Fides  caiholica  Decretis  Conciliorum  universalium  et 
Constitutionibus  dogmaticis  SS.  Pontificum  defìnitur  ac 
sancitur.  Sacris  quidem  Scripturis  atque  Traditione  con- 
tinetur;  sed  ad  eos  pertinet  eam  declarare,  quos  Ecclesiae 
conditor  Christus  sic  allocutus  est:  Tu  es  Petrus,  et  super 
Itane  petratti  aedificabo  Eeclesiam  meam....  Bacete  omnes 
gentcs....  Ego  vobiscum  sunti  omnibus  diebus,  usque  ad 
consummationem  saeculi:  quibus  verbis  Petro  praeeipue 
et  Apostolis  eorumque  successoribus , ad  quos  ipsa  spe- 
ctant,  collata  fuit  liaec  potestas.  Promissa  illa  num- 
quam  non  stetisse,  bancque  polestatem  semper  viguisse 
testantur  Annales  Ecclesiastici.  Porro  liaec  potestas  de 
doclrina  decernendi  tunc  potissimum  exercetur  ab  Epi- 
scopi, cum,  ut  pleniore  iudicio  omnis  error  possit  abo- 
leri,  sunt  undique  congregati  in  unum,  convocante,  prae- 

sidenle,  eorumque  sentenliam  confirmanle  Su  mino  Pon- 
tefice. lune  enim  magnifice  veraciterque  dicunt:  Visum 
est  Spiritili  Sancii)  et  Nobis.  Unde,  ut  ait  S.  Caelestinus: 
Spiritus  Sancii  testatur  praesentiam  Congregano  Sacer- 
dotum:  et  prout  professus  est  Constantinus  imperatori 
Quod  trecentis  Episcopis  visum  est,  non  est  aliud  pu- 
tandum  quam  Dei  sententia:  Quapropler  nano  nostrum 
haesitet,  nemo  moravi  interponat.  Itine  Gregorius  Ma- 
gnus  quatuor  Concilia  generalia  quae  iam  celebrata  fue- 
rant,  velut  quatuor  Evangelia  se  venerari  testatus  est. 

Saepius  vero  successor  illius  qui  Concilio  Hierosoly- 
mitanodixit:  Deus  in  nobis  elegit  per  os  maini  audire 
gentes  verbum  Evangelii  et  credere  (1),  sententiam  pro- 
ferì ipsa  principis  Apostolorum  auctoritate;  nam  ut  ait 
S.  Caelestinus:  Petrus  in  Sede  sua  semper  vivit  et  prae- 
sidet.  Ad  Ecclesiam  Romanam,  teste  Irenaeo,  propter  po- 
tiorem  principalitatem  necesse  est  omnem  convenire  Ec- 
clesiam, hoc  est  eos  qui  sunt  undique  fideles , iiliusque 
auctoritatem  semper  omnis  Catholiea  Christi  Ecclesia  et 
universales  semper  Synodi  amplectentes , in  cunctis  se- 
quulae  sunt. 

Memoranda  est  im primis  fidei  formula  cui  Patres  Con- 
cilo Vili  subscripserunt:  «In  Sede  Apostolica  immaculata 
est  semper  Catholiea  reservata  religio  et  sancta  celebrata 

doctrina Ab  buius  ergo  fide  atque  doctrina  separari 

minime  cupientes,  et  Patrum  et  praecipue  sanclorum  Se- 
dis  Apostolicae  Piaesulum  sequentes  in  omnibus  consli- 
tuta....  Quoniam  sicut  praediximus  sequentes  in  omnibus 
Apostolicam  Sedem  et  observantes  eius  omnia  constituta 
speramus,  ut  in  una  communione  quam  Sedes  Apostolica 


(1)  Aci.  XV.  7. 


— iO  — 


praedicat  esse  mereamur,  in  qua  est  integra  et  vera  Chri- 
stianae  religionis  soliditas  , promittentes  eliam  sequestra- 
tos  a communione  Ecclesiae  Catholicae,  id  est  non  con- 
sentientes  Sedi  Apostolicae,  eorum  nomina  inter  sacra 
non  recitanda  esse  my storia.  » 

Ex  quibus  facile  dignoscitur  omnes  qui  Catholico  no- 
mine censentur,  ardissimo  teneri  officio  Ecclesiam  audire 
quae  ipsis  veram  fidem  doctrinamque  a Christo  acceptam 
propon it  et  credendam  indicit,  ac  deberi  decretis  Conci- 
liorum  generalium , et  Constitutionibus  SS.  Pontificum 
de  doctrina  lidei  decernentium,  plenam  et  absolutam  men- 
tis et  oris  obedientiam  : onde  doeendi  sunt  fideles  hoc 
offieium,  et  ad  illud  libenti  animo,  prout  Christi  disci- 
pulos  et  Ecclesiae  lìlios  dccet,  obeundum  incitandi,  ipsis 
etiam  proposito,  quam  subitimi  sunt  omnes  refraganles 
et  increduli,  poena  aeterna. 

ADVERTENDA 

In  hoc  concilio  consti tutiones  dogmaticae  Summorum 
Pontificum  decretis  Conciliorum  occumenicorum  omui- 
mode  aequiparantur  per  haec  verba  : « Fides  catholica 
decretis  Conciliorum  oecumenicorum  et  constitutionibus 
dogmaticis  SS.  Pontificum  defini  tur  ac  sancitur.  » Utrisque 
debetur  «ab  omnibus  qui  catholico  nomine  censentur  pie- 
na et  absoluta  mentis  et  oris  obedientia,»  ergo  non  rela- 
tiva, nee  conditionalis,  nec  sospensiva,  qualis  necessario 
esset , si  de  episcoporum  consensu , sive  antecedente , 
sive  concomitante,  sive  subsequente  inquirendum  foret. 
Ne  verbulum  quidem  ibidem  Tecurrit  de  talis  consensus 
necessitate  ut  irreformabilia  evadant  iudicia  Romani  Pon- 
tificis  « cuius  auctoritatem  semper  omnis  Catholica  Chri- 
sti Ecclesia  et  universales  semper  Synodi  amplectentes  , 

in  cunctis  secutae  sunt.  » En,  iuxta  patres  Avenionen- 
ses,  agendi  ratio  Synodorum  universalium  erga  auclori- 
tatem  Romani  Pontificis:  eam  in  cunctis  sequunlur,  ne- 
dum  ipsius  decreta  dogmatica  examini  dubitativo  subiicere 
attentent.  Egregium  sane  testimonium  fidei  provinciae 
Avenionensis  ipsiusque  traditionibus  piane  consentaneum, 
uti  palct  ex  Concilio  Avcnione  celebralo  anno  1725, 
cuius  verba  in  sententiam  nostram  rnirilìce  conspirantia 
memorare  non  abs  re  crii  (Til.  I.  de  fide  calli,  et  eiusdem 
professione  prooemium):  « Nec  minus  exinde  necessarium 
erat  ac  condccens,  buie  Sancto  Tempio  Sacerdotem  ma- 
gnum  pracfìci , qui  subortas  vel  excilandas  ex  causis 
maioribus  et  ex  fratrum  contenlione  interminabiles  quae- 
stiones  ac  controversias  iure  summae  et  ultimae  cogni- 
lionis  irre  formabili  suo  ex  Cathedra,  prolato  iudicio  di- 
rimerct.  » Quibus  subiungunt  Patres  , systema  Rossuetii 
et  aliorum  dircele  impugnantes:  « Alii  tandem,  Religioni^ 
praestantiae  eloquentissimis  scriptis  magnifìce  plaudcntes, 
parco  tamen  ac  liaesitanter  de  indefectibili  sedenlium  in 
Petri  cathedra  Summorum  Ponlificum  lìde  atque  doctrina 
loquuntur  et  scribunt.  De  bis  autem  liominibus,  dum 
sacrosanclae  Ecclesiae  aedificium,  affectata  unitatis  pro- 
fessione, elogìis  extollant  suis,  si  ad  nimiam  tamen  veri 
reticentiam  altenderis,  iure  credas,  eos  Ecclesiae  funda- 
mentum,  subtracto  infallibilitatis  caemento,  circum  elTo- 
dere  velie....  » Et  inferius:  « Dolendum  quod  viri,  doctri- 
nae  nomine  ac  ipsa  etiam  doctrina  praestantes,  aut  igno- 
rent  aut  ignorare  se  fingant,  quo  bumili  et  sincero  cultu, 
qua  veneratione  Ponlifìciae  Decretales  ac  Vaticani  ora- 

cula  uti  fidei  Symbolum  ipsum  olim  excipiebantur » 

Ac  demum  : « quis  tandem  rationis  expers  , qui  excelso 
Ecclesiae  tlirono,  id  est,  Pelli  calbedrae  , hoc  deneget 

veracitatis  ac  infallibilitatis  donum,  quod  Moysi  cathe- 
drae,  docentibus  Sci-ibis  ac  Pharisaeis,  a Clirislo  ipso  le- 
gimus  attributum?»  Et  coronidis  ad  instar:  « quicumque 
itaque  in  hac  provincia  Orthodoxi  vocamur  et  sumus,  non 
caeca,  ut  aiunt,  obedientia,  sed  rationabili  obsequio,  non 
ut  ancillae  fìlii , sed  ut  liberae,  quae  ex  Retri  cathedra 
emanant  dogmata,  non  ut  unius  hominis,  aul  humanae 
vocis  sonum  , sed  ut  divini  Spiritus  germana  oracula 
reverenter  excipere  gloriemur.  » Et  haec  sutlìciant  de 
Provincia  Avenionensi. 

Concilium  Burdigalense  prò  provincia  Burdigalensi 
anno  1850  celebratami. 

(Interfuerunt  et  subscripserunt  Archiepiscopus  Burdi- 
galensis,  et  Episcopi  Rupellensis,  Petrocorensis,  Aginnen- 
sis,  Engolismensis,  Lucionensis,  Pictaviensis.) 

Titul.  IV.  Caput  I.  De  Summo  Pontifice. 

Quod  de  Sommo  Pontifice  definierunt  Fiorentini  Pa- 
tres,  hoc  et  nos  toto  animo  profitemur:  « Sanctam  nempe 
Apostolicam  Sedem  et  Romanum  Pontificem  in  univer- 
sum orbem  tenere  primatum;  et  ipsum  Pontificem  Ro- 
manum successorem  esse  Reali  Petri,  Principis  Apostolo: 
rum,  et  verum  Christi  Vicarium.  totiusque  Ecclesiae  Caput, 
et  omnium  Chrifctianorum  Patrem  ac  Doclorem  existere; 
et  ipsi,  in  Beato  Retro,  pascendi,  regendi,  ac  guhernandi 
universalem  Ecclesiam,  a D.N.  I.C.  plcnam  potestatem 
tradi tam  esse  » (1). 

Ad  Romanam  igi tur  Ecclesiam  tamquam  ad  unitatis 

(1)  Concil.  Fior.  tom.  XIU.  Edit.  1.  Labb.  col.  515. 

Catholicae  Centrimi , « in  qua  est  integra  et  vera  Chri- 
stianae  religionis  soliditas  » (1),  « propter  potiorem  princi- 
pali tatem,  necesse  est  ornnem  convenire  Ecclesiàm,  hoc 
est  cos  qui  sunt  undique  fideles  » (2).  Primalus  enim  ille, 
tum  honoris,  tum  iurisdictionis,  divinitus  beato  Petro 
eiusque  successoribus  collatus,  in  omnes  ornnino  Chrisli 
Fideles  extenditur,  nec  ullis  aut  locorum  ani  temporum 
restringitur  Iimitibus,  cum  integrimi  ovile,  agnos  a ide- 
licet  et  oves,  in  jierpetuum  pascere,  fratresque  suos,  nullo 
prorsus  excepto,  confirmare,  a Chrislo  Petrus  iussus  fue- 
rit.  Idcirco , piane  S.  Cypriano  assentimur  dicenti  : Qui 
Ecclesiae  renilitur  et  resistit;  qui  Calhedram  Patri, 
super  quam  f nudata  est  Ecclesia,  deserit,  in  Ecclesia 
se  esse  con  fidii  (5)  ? 

Omnia  proinde  decreta  et  leges  quae  ab  Apostolica 
Sede  prodeunt,  profitemur  veram  esse  ac  sincerare  prò 
universali  Ecclesia  crcdendorum  normam  et  conscienliae 
rcgulam.  Deus  quippe,  ut  ait  S.  Auguslinus,  in  cathedra 
unilalis  doctrinam  posuil  verilalis  (4). 

linde  eorum  omnium  temeritatem  damnamus,  qui  su- 
premae  Summi  Ponti  ticis  auclori  la  ti  refragantes,  de  scn- 
tcntiis  eius  ac  iudiciis  ad  Ecclesiam  appellare  non  me- 
tuunt;  quasi  a Capile  suo  Ecclesia  divelli  umquam  possi!, 
aut  alibi  esse  quam  ubi  Petrus. 

Errores  ergo  quoscumque,  quovis  lenqiorc  et  modo  a 
Sancla  Sede  damnalos,  damnamus;  signanterque  ea  omnia 
quae,  in  bulla  Auclorem  Fidai,  S.  P.  Pius  VI  improbat, 

(1)  Concil.  Vili.  Gener.  Conslanlin.  IV,  Tom.  Vili.  Edil.  1.  Labb. 
col.  989. 

(2)  S.  Iren.  lib.  Ili,  adversus  liaeres.  C.  Ili,  n.  2. 

(3)  S.  Cypr.  ile  unii.  Eccl.  Edil.  Panici.  Paris.  1G33. 

(4)  Episl.  GV,  ad  Donai,  n.  1G,  alias  Episl.  CLXVI. 

reprobat  et  damnat  (1),  prò  improbatis,  reprobatis  et  da- 
mnalis,  habenda  profitemur. 

Ad  Apostolicam  Sedem  referendae  sunt  causae  maio- 
res,  et  iuxta  Innocentii  1 verba,  quacstioncs  super  anxiis 
rebus,  ut  inde  quae  tcncnda  sit  via  perspectum  habca- 
tur  (2). 

Ilic  residet  auctoritas  quae  Concilia  Oecumenica,  iure 
proprio,  convocat,  illis  praeest,  illorum  decreta  confirmat, 
et  ab  iis,  prout  opus  est,  dispensat. 

Ilic  erninet  Summus  ille  Paslor,  qui,  per  universum 
orbem,  solus  Dioeceses  insti tuit  vel  supprimit,  coadunat 
vel  dividit,  iisque  praeficit  Episcopos  et  iurisdictione  im- 
mediata ubique  pollet. 

Quaecurnque  tandem  iura,  quaecumque  praerogativae 
Summo  Pontifici  competunt,  ea  omnia  filiali  aflectu  sum- 
maque  observantia  agnoscimus  et  reveremur.  Hanc  por- 
ro observantiam  , hoc  obsequium  praestando  , Ecclesia 
quaeque  particularis  multo  magis  sibi  consulit  quam  ipsi 
omnium  Ecclesiarum  Matri  et  Magistrae.  Ibi  enim,  iuxta 
S.  Innocentii  verba,  univcrsis  et  murus  est  et  securitas ; 
ibi  portus  expers  flucluum , et  bonorum  thesaurus  in- 
numerabilium  (3). 

Quo  demum  plenius  testatimi  faciamus  quali  corde , 
mente  et  animo,  Romano  Pontifici,  Pastorum  Principi, 
omniumque  fìdelium  Patri,  devoveamur  et  adhaereamus; 
nos  Apostoliche  Sedis,  non  tantum  mandata  recepluros 
humiliter  et  quam  diligentissime  exsecuturos,  verum  eliam 
monilis,  consiliis  et  volis  pie  obtemperaluros  esse,  de- 
claramus  ac  spondemus. 

(1)  Sub  finem,  posi  n.  LXXXV. 

(2)  Epist.  XXIII,  ad  Concil.  Milevit. 

(3)  Epist.  XI. 

Concilium  Burdigalense 
anno  1850. 

Litterae  quibus  Concilii  Provinciali  Decreta 
Summi  Pontifici 

revisioni  approbationique  subiiciuntur. 

Beatissime  Pater 

Sancta  Sedes  Apostolica  seu  Romanus  Pontifex  in  uni- 
versum orbem  Primatum  obtinet;  pcrennemque  Apostola- 
tum  ac  pastoralem  euram  , Petro  et  Successoribus  Petri 
a Christo  tradita,  exercet.  Inde  omnium  Ecclcsiarum  iura 
dimanant;  et  cum  sit  omnium  Ecclcsiarum  Mater  et  Ma- 
gistra,  ad  illam,  propter  polenliorem  eius  principalitatem, 
necesse  est  omnes  Ecclesias  convenire. 

Impiam  reiicimus  doctrinam  eorum  qui  Summi  Pon- 
tificis  iurisdictionem  ad  certos  Iimites  restringere  volue- 
runt , quique  cum  Praesidem  Ecclesiae  eo  solum  titulo 
agnoverunt,  ut  aliorum  Praesulum  negligenliae  suppleret. 
Ad  eum  usque  contemptus  cumulum  in  Romanum  Pon- 
tificem  processerunt , ut  ei  nullam  in  aliis  Dioecesibus , 
nisi  occurrenlibus  extraor  dinarii  casibus,  relinquerent. 
Nos,  tales  doctrinas  abhorrentes,  Pii  VI  Constituliones, 
Super  soliditate  Petrae  et  Auctorcm  Fidei,  pie  ac  vene- 
ranter  amplectimur. 

Beatum  Petrum,  in  Summo  Ponlifice  legitimo,  viven- 
tem , fìdeique  veritatem  quaercntibus  praestantem , cum 
S.  Petro  Chrysologo  reveremur.  Agnoscimus,  cum  Hadria- 
no  I,  Christum  vices  suas  reliquisse  cuique  Summo  Pon- 
tifici, ut  Capiti  omnium  Ecclesiarum  per  orbem  refulgenti. 
Cum  duobus  Caesaribus,  Graeco  Latinoque,  Eugenium  IV 

Patron  orbis  terrarum  nominantibus,  ita  nos  Pium  IX 
Parentem  nostrum  omniumque  fidelium  Christi,  ut  pios 
tìlios  decct , laeti  profilemur;  idemque  de  omnibus  Ro- 
manis  Pontificibus  qui  legilimam  liane  supremam  Aucto- 
ritalem  adierunt,  sentimus. 

Eundem  habemus  ut  omnium  Christianorum  Docto- 
rem,  cuius  auctoritas,  sine  Concilio,  sufficit,  iuxta  S.EIa- 
vianum  ad  S.  Leonem  Magnimi  scrihentem,  ut  destrua- 
tur  liacresis.  Occupai  enim  Scdem  in  qua,  teste  Tertul- 
liano, est  finis  quaerendi,  statio  credendi,  expunclio  in- 
veniendi. 

Ipsum  a Domino  lesu  Christo  accepisse  plenam  potc- 
statem  pascendi,  regendi  et  gubernandi  Universalem  Ec- 
clesiam,  certissime  credimus:  Nihil  enim  excipitur,  ubi 
distinguitur  nihil;  v.ec  modo  oviuni  sed  et  Paslorum 
ille  solus  omnium  Pastor  est.  Unde  detestamur  insaniam 
quorumdam  novatorum  qui  Episcopum  quemlibet  Ponti- 
fici Romano  adaequarunt. 

Petrus,  in  persona  et  per  os  successorum  , loquitur 
in  solemnibus  fidei  definitionibus;  et  in  Cathedra  Aposto- 
lica, novimus  integram  et  vcram  Christianae  Religionis 
soliditatem. 

llis  principiis  innixi,  nullam  partono  habemus  cum  iis 
qui  restringere  praesumunt  quascumque  praerogalivas  vcl 
iura  Sunimo  Pontifici  collata. 

Numquam  , Deo  dante,  divellemur  a Cathedra  unita- 
lis  , in  qua*  posita  est  docti  ina  verilatis.  Ibi  enim  fìdes 
luta  spirai;  fìdes,  scilicet,  prò  qua  rogavi!  Chrislus  ne 
deficeret,  et  in  qua  iussit  ut  Aposlolorum  Princeps  con- 
fìrmaret  fratres  suos .Nec  tantae  dementiae  erimus,  ut  ora- 
tionem  illius  cuius  velie  est  posse,  audeamus  in  aliquo 
vacuarti  palare,  curri  omnium  haerelicorum  commenta. 

tam  per  Petrum,  quam  per  successores  suos , fuerint 
convicta,  expugnata  ac  reprobata;  cum  edam  fratrum 
corda  in  fide  Vetri,  quae  nec  deficit  nec  usque  in  fine 
deficiet,  confirmata  fuerint.  Verba  sunt  Leonis  IX.  Sci- 
mus  ibi  potissimum  resarcienda  damila  fìdei , ubi  fides , 
ait  S.  Bernardus,  non  potest  sentire  defectum.  Haec  est 
autem  Iiuius  praerogativa  Sedis,  quae  certa  scientia  pro- 
nuntiat;  cuius  defìnitiones  solemnes  a Conciliis  Genera- 
libus  semper  fuerunt  receptae,  numquam  reiectae;  qua 
approbante,  Concilia  tfunt  Generalia;  qua  improbante, 
Generalia  non  sunt;  cuius  tandem,  ut  cum  Antecessori- 
bus  nostris  anno  1653  loquamur,  iudicia,  prò  sancienda 
fidei  regula , divina  ac  stimma  auctoritate  nituntur  ; 
cui  Christiani  omnes,  ex  officio , ipsius  quoque  mentis 
obsequium  praestare  tenentur. 

Confitemur  etiam  iudicium  Homani  Pontificis,  ut  sit 
ratum  et  fìrmum , non  indigere  assensu  aliarum  Eccle- 
siarum:  tali  enim  assensu  expectato  ianua  aperiretur  pervi- 
caciae  novatorum,  qui  numquam  suflìcienter  probatum  aut 
manifestatimi  contenderent  Ecclesiarum  ipsos  condemnan- 
tium  consensum,  ut  funesta  saepius  constitit  experientia. 
Hanc  igitur  [sentenliam , a legatis  Hadriani  II  in  octavo 
Concilio  oecumenico  prolatam,  amplectimur  : Nobis,  in- 
quiunt,  non  licet  rescindere  iudicium  Sacrorum  Roma - 
norum  Pontificum;  hoc  enim  contrarium  est  canonicis 
institutis. 

Ecclesiarum  Galliae  decus  et  splendor,  Fenelonius,  Ar- 
chiepiscopus  Cameracensis  , non  expectavit  aliarum  Ec- 
clesiarum consensum,  post  condemnationem  Romae  pro- 
nuntiatam  libri  a se  publicati  : Roma  locuta  est , causa 
finita  est. 

Eadem  mens,  eaedem  dispositiones  in  nobis  sunt,  et, 

ut  speramus,  in  nobis  erunt,  et  permanebunt  erga  San- 
ctam  Sedem,  ut  a nobis  discant  Clerus  populusque  curae 
nostrae  creditus,  quemadmodum  oracula  Tetri  suscipienda 
sint , quando  animadvertent  alacritatem  Episcoporum 
suorum  in  eis  amplectendis  et  proclamandis,  statina  atque 
salis  sibimet  innotuerint;  nec  aliud  lune , nisi  simpiicis 
adhaesionis  et  acceptalionis,  iudiciurn  praestabimus. 

Et  haec  sunt,  Beatissime  Pater,  quae  declaranda  cen- 
suimus. 

• 

(Subscripserunt  Arcliiepiscopus  Burdigalensis  et  Epi- 
scopi RupelSensis,  Petrocorensis,  Aginnensis,  Engolismen- 
sis,  Lucionensis,  et  Pictavicnsis.) 

AD VEK TENDA 

Profitentur  Patres  Burdigalenses  « omnia  decreta  et 
leges  quae  ab  Apostolica  Sede  prodeunt  veram  esse  ac 
sinceram  pio  universali  Ecclesia  credendorum  normam 
et  conscienliae  regulam.  » Quomodo  autem  decreta,  cr- 
roribus  circa  fiderà  obnoxia,  esse  vel  dici  possent,  « vera 
et  sincera  credendorum  norma  et  conscienliae  regula,  * 
nemo  sobriae  ac  pacatae  mentis  umquam  inlclliget.  Qua 
propter  de  nativa  et  intrinseca  irreformabililate  iudicio- 
rum  Romani  Pon tifìcis  intime  persuasi,  cuiuslibet  assen- 
sus  aliarum  Ecclesiarum  necessitalem  penitus  excludunt 
Patres  Concili i Burdigalensis  sequentibus  verbis:  « Confi- 
temur  etiam  iudiciurn  Romani  Pon lificis  , ut-  sit  ralum 
et  firmum,  non  indigere  assensu  aliarum  Ecclesiarum: 
tali  enim  assensu  expectato,  ianua  aperiretur  pervicaciae 
novatorum,  qui  numquam  sutficienter  probatum  aut  ma- 
nifestatimi conlenderent  Ecclesiarum  ipsos  condemnan- 
tium  consensum,  ut  funesta  saepius  conslilit  experien- 

tia.  » Ac  proinde  , nedum  sibi  ullum  ius  arrogent  discu- 
tiendi  vel  examini  dubitativo  subi iciendi  apostolicas  con- 
stitutiones  « suam  in  eis  amplectendis  et  proelamandis, 
statini  atque  salis  sibi  innotuerint,  alacritatern  exhibent; 
nec  aliud  tunc,  nisi  simplicis  adhaesionis  et  accepta- 
tionis  iudicium  se  pracslituros  » poli  icentur.  Nec  alilcr 
profecto  loqui  poluissent,  memores  gravis  huiusce  ani- 
madversionis  Clementis  XI  in  quosdam  praesules  Galli- 
canos:  « quis  enim  vos  conslituit  iudices  super  nos  ? 
Numquid  inferiorum  est  de  superioris  auctoiitale  decer- 
nere ciusque  iudicia  examinarc?»  Quibus  omnibus  invicte 
conficitur,  Palres  Concilii  Burdigalensis  suam  suorumque 
populorum  circa  infallibili tatem  Romani  Ponlificis  fidem 
luculenler  palefecisse. 

Sane,  tali  ter  loquendo,  nullatenus  illa  excludere  inten- 
debant  media  quibus  ordinarie  ulilur  Romanus  Ponlifex, 
ut  sibi  constet  de  Ecclesiarum  fide  circa  punclum  aliquod 
in  controversiam  adductum,  praeviam  scilicet  Episcopo- 
rum  consullalionem,  theologorum  sensus  exquisitos,  Spi- 
ri tus  Sancii  invocationem,  preces  coram  Dco  cfTusas  etc. 
Sed  haee  sunt  media  quae  adhibere  solet  ac  debet,  ut, 
tuta  conscicntia,  ad  detiniendam  aliquam  veritatem  pro- 
gredì queat , non  vero  conditioncm  de  qua  adimplenda 
vel  adimpletafìdelibus  anxie  inquirendum  forel,  cimi  certo 
certius  sit  Sumrnum  Ponlificem,  eo  ipso  quod*nfallibili- 
tatis  praerogaliva  gaudet , omnia  illa  adhibuisse  media 
quae  ad  elucidandam  veritatem  necessaria  existebant. 
Quid  vero  ? Nonne  idem  prorsus  dicendum  est  de  Con- 
cilio generali,  cui  haud  minus  incumbit  olììeium  \erita- 
tem  seduto  indagandi,  virorum  perilorum  adiutorium  quae- 
rendi,  Spiritus  Sancti  auxilium  efflagitandi  etc.  Quisnam 
autem,  rectae  rationis  compos,  concilio  cuidrm  occume- 

nico  infallibilitatem  abiudieabit,  usquedum  sibi  de  omni- 
bus hisce  conditionibus  adimpletis  consti terit  ? Quemadmo- 
dum  ergo  inerrantiae  conciliorum  generalium  huiusmodi 
conditiones  apponere  absonum  penitus  foret,  cum  ex  pro- 
missionibus  Christi  certiores  simus  a priori  eas  numquam 
prò  necessitate  defuturas  fore,  ita  de  Romano  Pontifice 
per  se  liquet  quod,  infallibilis  cum  sit,  omnia  semper  ad 
indagandam  veritatem  apta  adhibebit  media,  quae  inter 
primum  absque  ullo  dubio  ac  ordinarium  locum  obtinet 
Episcoporum  consultatio.  Quapropler  aerem  frustra  ver- 
berat  ille,  qui,  meram  inducens  confusionem  inter  ver itatis 
detegendae  media  ordinaria  atque  usi  tata  et  conditionem 
sine  qua  non  infallibilitatis,  restrictionem  ponit  ubi  nul- 
lus  datur  restringendi  locus. 

Concilium  Albiense  prò  provincia  Albiensi 
anno  1850  celebratami. 

(Interfuerunt  et  subscripserunt  Archiepiscopus  Albien- 
sis,  et  Episcopi  Ruthenensis , Cadurcensis  , Mimatensis  , 
necnon  Episcopi  Elnensis  Vicarius  Generalis  procurator.) 

Tit.  IL  Decretimi  de  Auctoritate  Summi  Pontificis. 

Fide  certuni  est  « Sanctam  Apostolicam  Sedem  et  Ro- 
manum  Pontificem  in  universum  orbem  tenere  prima- 
tum,  et  èsse  verum  Christi  Vicarium,  totiusque  Ecclesiae 
caput,  et  omnium  Christianorum  Patrem  et  doctorem;  et 
ipsi  in  Beato  Petro  pascendi,  regendi  et  gubernandi  uni- 
versalem  Ecclesiam  a Domino  nostro  lesu  Christo  plenam 
potestatem  traditam  fuisse.  » (Conc.  Florent.) 

Quapropter  agnoscimus  et  profitendum  censemus: 

1°.  Romanum  Pontilìcem  canonice  electum,  sive  Ro- 
mae,  sive  alibi  sedeat,  caput  esse  atque  centrum  Catho- 

licae  unitatis,  et  in  tota  Ecclesia  honoris  et  iurisdiclionis 
primatum  tenere,  quem  ei  contulit  ipsemet  Christus  in 
persona  B.  Petri,  cuius  est  successor  legjtimus. 

2°.  Ipsius  solius  esse  Episcopos  creare,  confìrmare  et 
insti tuere  per  orbem  universum;  Concilia  Oecumenica  con- 
vocare , eis  praeesse , ac  cortina  acta  propria  auctoritate 
munire  et  confìrmare,  qua  deficiente  nullum  robur  obti- 
nerent;  posse  etiam  maiores  càusas  cognoscere,  appella- 
tiones  ab  Episcoporum  iudiciis  suscipere,  et  suam  ubique 
terrarum  iurisdiclionem  exercere. 

3°.  « Quia  non  potest  Domini  Nostri  Iesu  Cristi  prae- 
termitti  sententia:  Tu  es  Petrus,  et  super  hanc  petratti  ae- 
dificabo  Ecclesiam  mearn,  et  portae  inferi  nonpraeva- 
lebunt  adversus  cani;  in  Sede  Apostolica  immaculata  est 
semper  servata  religio  » (Conc.  Nic.  II.),  et  servabilur. 
Cum  igitur  Sancta  Sedes  sit  in  fide  indefectibilis,  ubi  per 
decretimi  solemniter  emissum  Summus  Ponlifex  proponi! 
aliquid  ut  Catholica  fide  credendum,  ab  omnibus  huius- 
cemodi  decreto  etiam  internus  debetur  assensus.  (Bulla 
Vineam  Domini  Sab.) 

4°.  Propter  supremam  illam  « perpetuam  et  numeris 
omnibus  absolutam  potestatem  pascendi,  regendi  et  gu- 
bernandi  tam  populos  quam  populorum  ipsos  Pastores  , 
quae  Summo  Pontifici  vi  primatus  divinitus  accepli  com- 
petit  » (Pius  VI,  denuntiat.  Apost.  cap.  VII.  sect.  2.),  leges 
condere  potest  quibus  universi  christiani  veram  obedien- 
tiam  praestare  tenentur;  quae  proprio  robore  valent,  in- 
dependenter  ab  acceptatione  subditorum  et  assensu  aut 
sanctione  potestatis  saecularis,  et  a quibus  nemo,  nisi  ipso 
Summo  Pontifice  consentiente,  dispensari  et  eximi  potest. 

5°.  Ipsi  pariter  competit  ab  omnibus  dispensare  etiam 
Conciliorum  Generalium  legibus:  uno  verbo,  ubi  de  iure 

positivo  et  disciplina  ecclesiastica  agitur,  nihil  est  quod 

in  casu  necessitatis  aut  magnac  utili ta tis , de  quo  ipsius 

est  diiudicare,  tacere  non  valeat. 

6°.  Omnium  Episcoporum  est,  hisce  praesertim  diffi- 
cillimis  temporibus,  quibus  omnis  impetitur  et  nutat  au- 
ctoritas*,  invigilare  et  adlaborare  ut  omnes,  Romano  Pon- 
tifici arctissimis  coniuncti  vinculis  , buie  unitati  centro 
firmi  ter  adhaereant,  et  undequaque  firma  et  inconcussa 
perseveret  Apostolica  illa  Potestas  ex  qua  omnis  episco- 
pali et  sacerdotali  auctoritas  dimanat  et  roboratur. 

ADYERTENDA 

Ex  indefectibilitate  Sanctae  Sedi  Patres  Albienses  recte 
concludunt  irreformabilitatem  iudiciorum  Summi  Pon- 
tificis.  Nam  ita  loquuhtur:  « Cum  igitur  Sancta  Sedes  sit 
in  fide  indefectibilis,  ubi  per  decretimi  solemniter  emis- 
sum  Summus  Pontifex  proponit  aliquid  ut  catholica  lìde 
credendum  , ab  omnibus  lmiuscemodi  decreto  eliam  in- 
ternus  debetur  assensus.»  Neutiquam  porro  haec  asserere 
potuissent,  absque  ulla  restrictione  vel  condilione,  si  ipsis 
persuasum  fuisset  ad  irreformabilitatem  lmiuscemodi  de- 
cretorum  ullum  requiri  Ecclesie  assensum.  Dicunt:  «ubi,» 
Dès  que,  du  moment  que,  sine  ulla  mora;  addimi  «ab  omni- 
bus etiam  internum  deberi  assensum,»  ergo  et  ab  Episco- 
pis,  nihil  enim  excipitur,  ubi  distinguitur  nihil.  Et  ut 
omne  praecaveatur  dubium  de  ipsorum  senlentia,  sic  per- 
gunt:  « Propter  Supremam  illam  perpetuam  et  numcris 
omnibus  absolutam  potestalem , pascendi , regendi  et  gu- 
bernandi  tam  populos  quam  populorum  pastores  , leges 
condere  potest  summus  Pontifex  quibus  universi  Chrisliani 
veram  obedientiam  praestare  tenentur,  quae  proprio  ro- 
bore  valent,  independenter  ab  acceptalione  subditorum .» 

Hinc  ne  solemnis  quidem  haec  coneilii  Nicaeni  II.  decla- 
ratio  ipsis  sufficit:  « In  sede  apostolica  immaculata  est 
semper  servata  religio;»  sed  addunt:  «et  servabitur.  » 
Quae  verba  satis  peV  se  aperta  sunt,  nec  ullo  indigent 
commentario. 

Concilium  Tolosanum  prò  provincia  Tolosana 
anno  1850  celebratami. 

(Interfuerunt  et  subscripserunt  Archiepiscopus  Tolo- 
sanus,  et  Episcopi  Montis  Albani,  Appamiensis,  et  Carcas- 
sonensis.) 

Titulus  I.  Caput  /.  De  Surnmo  Pontifice. 

Christus  Salvator  noster  regressurus  ad  Patrem  , do- 
mum  suam,  columnam  et  firmamentum  veritatis,  Eccle- 
siam  scilicet  Dei  vi\  i (1)  in  omnes  gentes  dilTundendam  (2), 
super  unum  Petrum  Apostolorum  principem  , tamquam 
supra  Petrarn  solidissimam  (3)  ac  immobile  fundamen- 
tum  (4),  aedificavit;  cui  omnimodam  in  spiritualibus  con- 

é 

cessit  polestatem,  bis  verbis:  Ego  dico  Libi  quia  tu  es 
Petrus,  et  super  hanc  petrarn  aedificabo  Ecclesiam  meam; 
et  por'tae  inferi  non  praevalebunt  adversus  eam;  et  Ubi 
dabo  claves  regni  caeloruni.  Et  quodcumque  li g aver is  su- 
per terram,  erit  ligatum  et  in  caelis  ; et  quodcumque 
solveris  super  terram,  erit  solutum  et  in  caelis  (5).  Et 

(t)  1 Tira.  Ili,  15. 

(2)  Psalm.  II,  8;  Is.  LIV,  1 et  seqq.;  Malth.  XXVIII,  18  et  seqq. 

(3)  Origen.  in  Exod.  Uom.  V,  n.  4,  toni.  II,  edit.  Benetl.  p.  145. 

(4)  S.  Ionnn.  Chiysosl.  de  Poenil.  Hom.  Ili,  n.  4,  tom.  II,  edit. 
Bened. , p.  300. 

(5)  Malth.  XVI,  18  et  seq. 

Ego  rogavi  prò  te  ut  non  defìciat  fìdes  tua;  et  tu  aliquando 
conversus  con  firma  fratres  tuos  (1).  Et  : Pasce  agnos 
meos....  Pasce  oves  meas  (2). 

His  scripturarum  testimoniis  edocti,  et  sanctorum  Pa- 
trum  Traditionem  sequentes,  ac  praecipue  Concilii  Fio- 
rentini defìnitionem,  Patres  Concilii  Provinciali  Tolosani 
haec  de  Summo  Pontifice  tenent  et  praedicant: 

\ 

1. 

Sanctani  Apostolicam  Sedem,  et  Romanum  Pontifìcem 
in  universum  orbem  tenere  prima tum,  et  ipsum  Pontifi- 
cem  Romanum  successorem  esse  beali  Petri  principi 
Apostolorum,  et  veruni  Christi  Vicarium,  totiusque  Eccle- 
siae  caput  et  omnium  Christianorum  Patrem  et  Doctorem 
existere;  et  ipsi  in  Reato  Petro  pascendi,  refendi,  ac  gu- 
bernandi  universalem  Ecclesiam  a Domino  Nostro  lesu 
Christo  plenam  potestatem  traditam  esse  (5). 

li. 

Haec  igitur  Apostolica  supremaque  Sedes  omnium  Ec- 
clesiarum  Mater  et  Magistra  (4)  iure  divino  constituta  , 
centrimi  est  indefectibile  Catholicae  unitatis,  in  quo,  velut 
in  arce  inexpugnabili , Petrus  per  Romanum  Pontifìcem 
loquitur  (5),  semper  in  suis  successoribus  vivit,  et  iudi- 


(1)  Lue.  XXII,  32. 

(2)  Ioann.  XXI,  16  et  seq. 

(3)  Concil.  Florent. in  Defmitione.Co.Hect  Harduin.  tom.lX,  col. 423 

(4)  Concil.  Trident.  Sess.  VII,  de  Baplism.,  can.  3. 

(5)  Concil.  Chalcedon.  Act.  II.  Collecl.  Harduin.  tom.  Il,  col  306. 

cium  exercet  (1)  atque  praesidet,  et  praestat  quaerentibus 
fìdei  veritatem  (2). 

Iti. 

Ad  hanc  ergo  Ecclesiam,  propter  potiorem  principali- 
tatem,  necesse  est  omnem  convenire  Ecclesiam  (3),  non 
solum  prò  eiusdem  tìdei  conformitate;  sed  etiam  per  il- 
lam.  reverenliam,  subiectionem,  et  obedientiam,  quae  eius 
supremae  in  Ecclesiam  universalem  gubernandam  pote- 
stali  debentur.  Quapropter  declaramus  et  contestamur , * 
Apostolicis  Constitutionibus,  independenter  ab  ornili  sae- 
culari  sanctione,  ita  inesse  vim  ac  nativum  robur,  ut  sint 
norma  credendomi»  agendorumve  regula  qua  vere  et  Co- 
rani Dco  omnes  obstringuntur. 

IV, 

Maiorum  exempla,  et  maxime  Sancii  Exu perii  Tolo- 
sani  Episcopi,  veneranda  vestigia  sectantes  (4),  etatuimus 
in  causis  maioribns,  aut  gravioribus  et  anxiis  quae  sub- 
oriri  possent  quaestionibus  , nihil  a nobis  decernendum 
quinhuius  supremae  Sedis  oraculum  consuluerimus.  Cun- 
età  etiam  eius  responsa  atque  mandata,  veluti  ab  Apo- 
stolico  culmine  (5),  vel  [lolius  ab  ore  Patris  Patrum  (6) 

(1)  Condì.  Ephes.  Acl.  III.  Collect.  Harduin.  lom.l,  col.  1478. 

(2)  S.  Petri  Chrysol.  Epist.  ad  Eulych.  Collect.  Conci!.  Hard.  , 
tom.  Il , col.  211. 

(3)  S.  Iren.  contra  Haeres.  lib.  Ili,  cap.  3,  n.  2,  edit.  Bened., 
pag.  175  et  seq. 

(4)  Epist.  S.  Innocent.  I,  ad  Exuper.  Episc.Tolosan.  n.l;  ap.  Cou- 
stant.  Epist.  Rom.  Ponlif. , col.  790. 

(5)  Epist.  Episcop.  Afric.  ad  Theodor,  pap.  Condì.  Later.  Collect. 
Harduin.  tom.  Ili,  col.  734. 

(6)  Coucil.  Roman.  531.  Collect.  Harduin. tom.  11,  col.  1111. 

delapsa  humiliter  accipiemus,  quam  diligentissime  exe. 
quemur,  totis  viribus  observabimus  et  faciemus  ab  omni- 
bus observari  (1). 

ADVERTENDA 

Patres  Concilii  Tolosani  « declarant  atque  contestan- 
tur  apostolicis  constitutionibus  ita  inesse  t rim  ac  nati- 
vum  robur  ut  sint  norma  credendorum  agendorumve 
regola,  qua  vere  et  coram  Deo  omnes  obstringuntur.  s> 
Ergo  non  aliunde,  extraneo  scilicet  cuiuslibet  concursu 
vel  assenso,  sed  ex  se  ipsis  vim  tenent  ut  sint  regula  fi- 
dei:  ergo  ex  se  ipsis,  ex  nativo  suo  robore  irreformabiles 
suol.  Nam,  quod  « norma  credendorum  agendorumve  re- 
gula qua  vere  et  coram  Deo  omnes  obstringuntur , » sit 
absoluie  irreformabilis,  a nemine  ambigi  potest  nec  rea- 
pse  ambigitur.  Quamobrem  <<  cuncta  supremae  sedis  re- 
sponsa  veluti  ab  ore  Patris  Patrum  delapsa  sese  liumili- 
ter  accepturos  » prolitentur  Patres  Tolosani.  De  praevio 
autem  examine,  vel  de  praeliabita  constitutionum  apo- 
stolicarum  disquisilione,  nimirum  ut  admittantur  vel  non, 
ne  vestigium  quidem  bic  occurrit;  imo  lalis  agendi  ratio 
per  « humilem  acceptalionem  et  diligentissimam  exe- 
cutionem  » prorsus  excluditur. 


(1)  Pontif.  Roman,  de  Consecrat.  elect.  in  Episc. 

Coneilium  Claromontense  prò  provincia  Bituricensi 
anno  1850  celebratum. 

(Interfuerunt  et  subscripserunl  Arcliiepiscopus  Bituri- 
censis  et  Episcopi  Claroinontensis,  Tutelensis,  Lemovicen- 
sis,  Aniciensis  et  Sancii  Fiori.) 

Tit.  I.  Decretum  do.  Summo  Pontifico. 

Primum  quidem  mentis  oculos  et  cordis  afTectus  con- 
vertimus  ad  sanctam  illam  Apostolicam  sedem  Beatissimi 
Pelri  quem  divinitatis  suae  assertorem  egregium  Christus 
Dominus  posuit  Ecclesiae  suae  inexpugnabile  fundamen- 
tum  (1),  cuius  fidem  nuni(]uam  defecturam  promisit,  man- 
dans  ut  confirmaret  fratres  suos  (2),  cui  claves  regni  cae- 
lorum  et  plenam  ligandi  atque  solvendi  commisit  pote- 
statem  (5),  atque  pascendos  lolius  ovilis  sui  agnos  et  oves 
concredidit  (4).  Et  quoniam  tota  a saeculis  conclamat  tra- 
dilio  Petruiri  per  Bomanum  Pontificem  loqui  (5),  et  sem- 
per  in  suis  successoril>us  vivere  et  iudicium  exercere  (6), 
et  ipsius  cathedram  omnium  Ecclesiarum  matrem  esse  et 
magistram  (7); 

Ideo  piena  fide  et  ex  inlimis  praecordiis  cum  Sanclo 
Oecumenico  Concilio  Fiorentino  protìtemur  « Sanctam 
Apostolicam  Sedem  et  Romanum  Pontificem  in  univer- 
sum orbem  tenere  Primatum  et  ipsutn  Pontificem  Roma* 

(1)  Matth.  XVI.  18. 

(2)  Lue.  XXII.  32. 

(3)  Malli).  XVI.  19. 

(4)  loan.  X.  16. 

(o)  Conc.  Chalced.  Acl.  2. 

(6)  Conc.  Ephes.  acl.  3 

(7)  Conc.  Trid.  Sess.  XVI,  de  Bapt. 

num  successorem  esse  B.  Petri , Principis  Apostolorum, 
et  veruni  Christi  Vicarium,  toliusque  Ecclesiae  Caput,  et 
omnium  Christianorum  Patrem  et  Doctorem  existere,  et 
ipsi  in  B.  Petro  pascendi,  regendi  et  gubernandi  Univer- 
salem  Ecclesiam  a Domino  Nostro  Iesu  Chrislo  plenam 
potestatem  tradi tam  esse,  quemadmodum  etiam  in  gestis 
Conciliorum  Oecumonicorum  et  in  sacris  Canonibus  con- 
tinetur.  » Quaecumque  igitur  credendo,  quaecumque  ser- 
randa decermi  Summus  Pontifex,  liaec  credenda  et  se&- 
vanda  amplectimur,  quae  damnat  et  respuenda  iudicat, 
liaec  damnamus  et  respuimus,  declarantes  insuper  san- 
clione  quàvis  jiotestatis  ci\ilis  nullatenus  indigere  Apo- 
stolicas  Constilutiones,  tum  dogmaticas,  tum  disciplinares. 

Summus  ab  omnibus  Christi  fldelibus  et  ministris  re- 
pendatur  bonor,  et  plenum  peramanter  praestelur  obse- 
quium  B.  Petri  Successori  quem  omnium  Patrem  et  Do- 
minimi feci!  Christi  eharitas  et  aucloritas  : et  haeresis 
nota  affecti  maneant  qui  Primalum  eius  figmenlum  hu- 
manum  Apostolicis  saeeulis  ignolum  ausi  sunt  asscrere. 
Reprobata  etiam  maneat  contumeliosa  Domini  extranei 
appellalo  qua  Bealissimum  Patrem  nonnulli  altentare- 
runt  appellare. 

ADVERTENDA 

Nisi  Summum  Pontificem  in  rebus  fìilei  ac  morum 
decernendis  i nfal I ibilem  tenuissent  Patres  Claromontenses, 
suam  (idei  regulam  sequenli  sub  forma  texere  ipsis  cordi 
fuisset:  «Quaecumque  credenda,  quaecumque  serranda  de- 
cermi Summus  Pontifex  una  cum  Episcopis  ipsi  unitis, 
liaec  credenda  et  serranda  amplectimur.  » Sed  non  ita. 
Prolato  Concilii  Fiorentini  decreto,  statim  ac  immediate, 
hanc  inde  conclusione!!!  deducimi,  et  quidem  simplici- 

ter  atque  absolute , nulla  prorsus  interiecta  conditione  : 
« Quaecumque  igitur  credenda,  quaecumque  servanda  de- 
cernit  Summus  Pontifex,  haec  credenda  et  servanda  am- 
plectimur.  » Ergo , quantum  pertinet  ad  Concilium  pro- 
vinciale , in  re  nondum  ab  Ecclesia  solemniter  definita, 
sententiam  suam  de  infallibilitate  Romani  Pontificis  pu- 
blica  luce  donaverunt  Patres  provinciae  Bituricensis. 

Conoilium  Lugdunense  prò  provincia  Lugdunensi 
anno  1850  celebratum. 

(Interfuerunt  et  subscripserunt  Cardinalis  Arcbiepisco- 
pus  Lugdunensis,  et  Episcopi  Oeduensis,  Lingonensis,  Di- 
vionensis,  necnon  Yicarii  Generales  Procuratores  Episco- 
porum  Sanclaudiensis  et  Gratianopolitani.) 

Decretum  IX.  De  Sumrno  Pontifice. 

t.  Quamdiu  Christus  in  terris  a isus  est  et  cum  homini- 
bus  conversatus  est  (1),  Ecclesiae  quam  elTormaverat  dux 
ipse  fuit  et  supremus  moderator.  In  ea  fovenda,  docenda, 
pascenda,  regenda  totus  erat,  spirans  in  cani  spiraculum 
vitae,  ut  usque  ad  extrema  terrae  cresceret  in  augmentum 
Dei  (2). 

Ad  Patrem  reversurus,  suam  non  dereliquit  sponsam, 
sed  in  visibili  ter,  usque  ad  finem  saeculi,  in  ea  permanens, 
visibilem  sibi  vicarium  elegit,  et  caput  Ecclesiae  consti- 
tuit  Simonem  Petrum,  cui  suae  erga  eam  charitatis  uni- 
versa miniera  demandavi. 

2.  Ecclesiae  nimirum,  si  civitatis  imagine  adumbratur, 
Petrus  est  fundamentum:  « Tu  es  Petrus,  et  super  hanc 

(1)  Bar.  Ili,  38. 

(2)  Coloss.  II,  19. 

petram  aedificabo  Ecclesiam  ineam  » (t).  Si  caeli  janua 
declaratur  , Petrus  est  caelestis  clavicularius:  « Tihi  dabo 
claves  regni  caelorum  » (2).  Si  o\ile  appellatur  , Petrus 
est  supremus  Pastor  : « Pasce  aguos  meos , pasce  oves 
meas  » (3).  Si  demum,  uti  revera  est,  columna  et  firma- 
mentum  veritatis  (ì)  nuncupalur,  Petrus  est  certum  fidei 
munirnen:  «Ego  rogavi  pio  te  ut  non  deficiat  tides  tua, 
et  tu  aliquando  conversus  confirma  fratres  luos  » (5). 

3.  Quoniam  vero  adversus  Ecclesiam  supra  Pelrum 
fundatam  portae  inferi  non  praevalebunt  (G),  immortalis 
Ecclesiae  inconcussum  fundamenlum  perpetuo  manere  ne- 
cesse  est.  Petrus  igi tur  in  Ecclesia  elitisti  semper  vivit: 
Petrus  in  singulis  successoribus  loquitur  , ut  in  omnem 
terram  exeat  vox  eius  et  ipsius  verba  in  fines  orbis 
terrae  (7). 

liane  supremi  Pastoris  vocem  omnes  sciunt  oves  ex 
ovili,  quod  est  universa  Ecclesia.  Ilanc  ab  apostolicis  tem- 
poribus audierunt  cuncti,  lum  orientalis,  tum  occidenta- 
lis  plagae,  doctores.  Huic  omnia,  a ISicaeno  ad  Tridenti- 
num,  acclamaverunt  oecumenica  Concilia. 

liane  dulcissimam  universalis  Pastoris  vocem  scimus 
et  nos,  qui  in  loco  pascuae  a Domino  collocali,  Lugdu- 
nensi  videlicet  Ecclesia,  ab  Ircnaeo  cum  amore  Petri  pu- 
rissimam  hausimus  fidei  substantiam. 

Os  nostrum,  a sexdecim  saeculis , ad  Beali  Petri  Ca- 
thedram  patet,  et,  ut  splendidissimum  ei  amoris  et  obe- 

(1)  Ma  Uh.  XVI,  18. 

(2)  lbid.  19. 

(3;  loann.  XXI,  15. 

(4)  1 Tira.  111.  15. 

(5)  Lue.  XXII,  32. 

(6)  Matlh.  XXI,  18. 

(7)  Psalm.  XYI11,  5. 

dientiae  praestemus  obsequium,  in  ipsasmet  parentis  no- 
stri voces  erumpimus:  «Ad  itane  Ecclesiam  maximam  et 
anliquissimam  et  omnibus  cognitam  , in  gloriosissimis 
duobus  Apostolis  Petto  et  Paulo  fundatam  et  consti tutam, 
propter  potiorem  principalitatem  necesse  est  omnem  con- 
venire Ecclesiam,  hoc  est  eos  qui  sunt  undique  fideles  » (1). 

Quin  ut  manifestius  appareat  Ecclesiae  Lugdunensis 
haud  interrupta  tradi  Lio,  singulari  animi  exultatione  com- 
memoramus,  sexcentis  abbine  annis,  in  hanc  nostram  ci- 
vitatem,  ex  omnibus  Europae  et  Asiae  partibus  , conve- 
nisse Episcopos,  in  oecumenicam  synodum  coactos,  et  so- 
lemniter  utraque  lingua,  graeca  et  latina,  de  Gregorio  X 
proclamasse  quod  nos  de  Pio  IX  proclamamus  , esse  vi- 
carium  Christi , successorem  Pett  i , reclorem  universalis 
Ecclesiae  (2). 

4.  Summus  quidem  PonLifex,  legitimus  Petri  successor, 
habet  in  universa  Ecclesia  primatum  honoris  et  iurisdi- 
clionis  , ita  ut  ex  eo  tarnquam  e spi  ri  tuaiis  auctoritalis 
fonte  omnia  procedant,  et  ad  eum  tarnquam  ad  cenlrum 
unitatis  omnia  conveniant.  Proprio  iure,  et  absque  ulla 
a temporalibus  potestà liltits  dependenlia  , decreta  facit 
circa  fidem,  mores  et  Ecclesiae  disciplinam,  quibus  omnes 
christiani  corde  et  animo  subiici  debent.  Est  supremus 
iudex  , ad  quem  maiores  et  difficiliores  causae  omnium 
Ecclesiarum  delìniendae  referuntur  (5). 

5.  Nos  ilaque  bis  prin'cipiis  adhacrentes  , apostolicis 
conslilulionibus  specialem  assensum  renovandum  duxi- 
mus,  quibus,  a Pio  VI  ad  Pium  IX,  omnes  Summi  Pon- 
tifices  errores  damnaverunt  recentiores. 

(1)  ben.  adv.  Itaeres.  libr.  Ili,  c.  3. 

(2)  Il  Cotte.  Lugdun.  Oecum.  Conslit.  art.  2. 

(3)  S.  Leo  IX.  Ep.  ad  Pel.  Patriarci!.  Anliocb. 

6.  Si  quis  igitur,  cum  nonnullis  huius  aevi  scriptori- 
bus,  asserere  vel  supponere  praesumat  Romani  Pontifi- 
cis  spiritualem  primatum,  quasi  principis  extranei  aucto- 
ritatern  contemni  vel  renili  posse , aut  ab  humano  iure 
originem  duxisse,  ab  omnibus  ut  impius  habeatur,  catlio- 
lico  nomine  prorsus  indignus. 

ADVERTENDA 

In  sententia  infallibilitati  pontificiae  opposita,  nonnisi 
de  Ecclesia  docenti  universa,  id  est  de  corpore  Episcopo- 
rum  cum  Papa  unito,  dici  potest  quod  sit  supremus  eon- 
troversiarum  index.  Hoc  apprime  compertum  erat  Patri- 
bus  concilii  Lugdunensis,  dum  decreta  sua  conderent,  at- 
tamen  eos  minime  impedivit  quominus  ad  Romanum  Pon- 
lilìcem  veluti  ad  supremurn  iudicem  maiores  et  difficilio- 
res  causas  omnium  Ecclesiarum  definiendas  referrent,  ne 
minima  quidem  menlione  superaddita  de  necessitate  ali- 
cuius  Episcoporum  consensus  ad  supremurn  ac  defìni- 
tivum  constituendum  iudicium.  Mine  fìt  quod  ista  vox 
iudex  supremus,  de  Romano  Pontilìce  usurpata,  eius  in- 
fallibilitatis  adversariis  tanlopere  displicet,  et  quidem  iure 
ac  merito;  nani  quod  ille  infallibili  sit  ac  esse  debeat, 
qui  iudicis  supremi  controversiarum  in  Ecclesia  munus 
et  officium  adimplet , apud  omnes  catholicos  in  confesso 
est.  Praelerea,  dum  dicunt  Patres  Lugdunenses,  et  quidem 
absolute  atque  inconditionatè,  « decrelis  Romani  Pon- 
titicis  circa  fìdem  et  mores  omnes  Cbristianos  corde  et 
animo  subiici  debere»,  eo  ipso  eius  inerrantiam  pronun- 
tiant,  cum  rationi  aeque  ac  tidei  repugnet,  omnes  cbristia- 
nos, id  est,  eos  qui  sunt  undique  pastorcs  ac  fideles,  errorem 
amplectendi  officio  obstrictos  existere.  Hactenus  de  synodo 
Lugdunensi. 

Conciliata  Senonense  prò  provincia  Senonensi 
anno  1850  celebratum. 

(Interfuerunt  et  subscripserunt  Archiepiscopus  Seno- 
nensis.et  Episcopi  Nivernensis,  Trecensis,  et  Molinensis.) 

Tit.  L Caput  I.  De  Ecclesia  et,  de  Romano  Pontifice 
ipsius  Capite. 

Christus  ut  unilatem  manifestarci,  Ecdesiamque 

faceret  inconcussam,  fundamentum  posuit  Pctrum  dicens: 
Tu  es  Petrus  et  super  hanc  pelram  aedificabo  Ecclesiam 
meam  et portae  inferi  non  praevalebunt  adversus  eam{  1); 
et:  Tibi  dabo  claves  regni  caelorum  (2);  et:  Pasce  agnos 
meos{  5),  pasce  oves  meas  (4);  et:  Rogavi  prò  te  ut  non 
dcfìciat,  fides  tua,  et  tu  aliquando  conversus,  con  firma 
fratres  tuos  (5).  Ideo  Romanum  Ponlificcm  , Peti i suc- 
cessorem  agnoscenles,  Ecclesiam  Romanam  omnium  Ec- 
clesiarum  Matrem  et  Magislram  profitemur,  in  qua  fides 
Petri  vivit  et  praesidet  numquam  defectura,  ad  quam  pro- 
pter  polenliorem  principalitateni  neccsse  est  omnem  con- 
venire Ecclesiam 

Quocirca  nos  provinciae  Senonensis  Metropolitanus  et 
Episcopi  in  Concilio  congregati  volumus  frequentcr  fide- 
libus  inculcali  hoc  solemne  Florentinae  Synodi  dccretum: 
« Defmimus  Romanum  Ponlinccm  in  universum  orbem 
tenere  primatum,et  ipsum  ponlificcm  romanum  succes- 
sorem  esse  Beati  Petri,  apostolorum  principis,  et  verum 

(1)  Malth.  XVI,  18. 

(2)  Ihid.  XVI,  19. 

(3)  lonn.  XXI,  15. 

(4)  loan.  XXI,  1G. 

(5)  Lue.  XXII,  32. 

Chrisli  vicarimi!,  totiusque  Ecclesiae  caput , et  omnium 
Christianorum  patrem  ac  doctorem  existere  ; et  ipsi  in 
Bealo  Petro  pascendi,  regendi,  ac  gubernandi  universalem 
Ecclesiam  a D.  N.  I.  C.  plenam  potestatem  traditam  esse, 
quemadmodum  eliam  in  geslis  oecumcnicorum  Concilio- 
rum  et  in  sacris  Canonibus  continetur.  » 

Igitur  sciant  omnes  si  qua  exoriatur  circa  (idem  aut 
mores  controversia,  Romani  Ponlificis  esse  doctrinas  ap- 
probare  vel  reprobare,  confutare  errores,  tenendo  deter- 
minare (1),  tam  in  iis  quae  spectant  ad  disciplinano  eius- 
dem  esse  sive  leges  novas  condere,  sive  antiquos  Canones 
redinlegrare  et  urgere  , sive  eosdem  relaxare  vel  immu- 
tare, prout  locorum  vel  temporum  necessilas  expostula- 
verit;  ideoque  Sanctae  Sedis  Constiluliones  si\e  dogma- 
ticas,  sive  praclicas,  minime  a polcslatis  saecularis  placito 
suam  vini  ducere  agnoscimus. 

Nee  grave  cuiquam  iugum  videatur,  sed  suave,  per 
quod  sic  omnes  ad  unitatem  compingunlur  ut  ad  singu- 
los  descendal  pasloris  supremi  solliciludo,  ideoque  illud 
Claraevallensis  cuilibet  usurpare  Uceat:  «Tu  princeps  Epi- 
scoporum,  tu  baeres  Apostolorum,  tu  potestale  Petrus, 
unclione  Chrislus.  Tu,  cui  claves  traditae  , cui  oves  cre- 
ditae;  babent  alii  sibi  assignatos  greges  singuli  singulos  ; 
tibi  universi  crediti;  uni  unus;  nec  modo  ovium  sed  et 
pastorum,  tu  unus  omnium  paslor.  » 

ADVERTENDA 

Ncque  in  bac  Synodo  reperire  est  iota  apicemve 
qno  indicetur  necessilas  alicuius  cooperalionis  aut  con- 
sensus  Episcoporum  , ut  ralum  firmumque  sit  Summi 


(1)  Concil.  Prov.  Sen.  1324. 

Pontifici  circa  (idem,  et  mores  iudicium.  Si  in  rebus  fidei 
ac  morum  decernendis  praecipuas  tantum  partes  Romano 
Pontifici  tribuissent  Patres  Senonenses  , id  procul  dubio 
per  aliquam  particulam  restrictivam  pronuntiare  ipsis  san- 
ctum  fuisset,  dicendo  verbi  gr.  eius  esse  praecipue , vel 
praeserlim , vel  quam  maxime  doctrinas  approbare  vel 
reprobare  ; aut  certe  non  quemlibet  Episcoporum  con- 
cursum  alto  silentio  praelermisissent.  Quid  vero?  Recitalo 
solemni  Synodi  Florentinae  decreto,  ita  concludunt  abso- 
lute  ac  simpliciter:  « Igitur  sciant  omnes,  si  qua  exoria- 
tur  circa  fidem  aut  mores  controversia,  Romani  Ponti- 
ficis  esse  doctrinas  approbare  vel  reprobare , confutare 
errores,  tenenda  determinare.  » Insuper , ut  explodant 
tritimi  illud  quorumdam  effalum  « aposlolicam  potestà- 
tem  limitandam  esse  per  canones,»  Papae  altribuunt  ac 
vindicant  ius  «anliquos  canones  immutandi  prout  loco- 
rum  vel  temporum  necessilas  expostulaverit.  » Quo  me- 
limi modo  exprimi  queat  omnimoda  auclorilatis  plenitudo 
cum  in  docendo,  lum  in  regendo,  vix  ac  ne  vix  quidem 
intelligi  potest. 

Concilium  Aquense  prò  provincia  Aquensi 
anno  1850  celebratimi. 

(Inlerfuerunt  et  subscripserunt  Archiepiscopus  Aqucn- 
sis,  et  Episcopi  Massiliensis,  Adiacensis,  Yapincensis,  Eo- 
roiuliensis,  Algeriensis  et  Diniensis.) 

litui.  II.  Caput  VII.  De  Suprema  Romani  Pontificis 
auctorilale. 

Inler  apostolos  quos  Dei  Filius  dtices  et  magislros  Ec- 
clesiae  suae  dedit,  unum  prae  celeris  elegit,  quem  primum, 
caput  et  principem  corum  conslituit,  quem  Cepham  si\e 

Pelrum  a se  vocatum,  in  praemium  cmissae  ab  ipso  con- 
fessionis,  fundainentum  Ecclesiae  suae  posuil:  cui  clavcs 
celeris  communicandas  soli  commisi!  (S.  Opt.l.  VII. 3)  ; 
prò  quo  singulariler  rogavi!  ut  non  defìceret  lìdcs  eius, 
et  quem  fratrcs  conlirmandi  aucloritate  insignivi!;  cui 
tandem  io!ius  gregis  pascendi  curam  ila  absolute  el  indis- 
crete (S.  Rem.  rie  fonsider.  1.  II.  c.  VII!.)  demandavi!  ut 
quamvis  in  populo  Dei  multi  sacerdotes  sinl,  multique  pa- 
stores,  ornnes  (amen  proprie  regat  Petrus,  quos  principali- 
ter  regit  et  Christus  (S.  Leo,  S.  111.  de  assumpt.  sua  e.  1 1).‘ 
Jlic  prima lus  Pelli  prò  statuendo,  fovenda,  illaesaque 
servando  Ecclesiae  unitale,  instilutus  , non  minus  quam 
unitas  ipsa,  perpetuus  esse  deludi;  perpetui  enim  acdifìcii 
perpetuimi  esse  fund  imentum,  perpeluae  socielalis  perpe- 
tue ni  esse  ducem  oporlet.  Ideoque  Tetro  ltomae,  ubi  suam 
sedem  fixerat,  defuncto,  in  Romanos  Ponlifices  eius  suc- 
cessores,  hereditario  divinoque  iure,  suprema  baec  pole- 
stas  transiit.  Ilinc  ab  incunabilis  Ecclesiae  perpetuo  el 
ubique  dicium  etcredilum  fui t Romanum  Ponlificem  esse 
Pelli  successorem;  bine  illa  romanorum  Pontificami  se- 
rics,  numquam  interrupta,  lolies  conira  liaereticos  el  scili 
smaticos  invocata;  bine  romana  cathedra  semper  el  ubi- 
que vocata  Cathedra  Petri  et  sedes  propria  in  qua  Petrus 
in  suis  successoribus  vivit  et  iudicium  exercet  (Phil. 
praesb.  in  Conc.  Eph.  Ad.  III.). 

Itaec  est  illa  sedes  unanimi  plausu  a Patribus  con 
clama  tu:  Cathedra,  unica,  prima  de  dolibus  (S.Opt.l.II.5), 
linde  unitas  Sacerdotali  exor  la  est  (S.Cvpr.  Eph.  LV)  et 
in  qua.  una,  unitas  ab  omnibus  servando  (5.  Opt.l.  II. 5). 
Haec  Ecclesia  omnium  ecclesiarum  mater  et  magistra 
(Conc.  Trid.  Sess.  VII.  de  Rapt.  e.  ili.)  in  qua  semper  apo 
tolicae  Cathedrae  viguit  principatus  (S.Aug.Ep.XLII'.7) 


— 37  — 


et  ad  quam  propter  potiorem  principalitatem  necesse  est 
omneni  convenire  Ecclesiam  ($.  Iren.  adv.  haeres.  1.  III. 
c.  111).  Ilaec  fclix  Ecclesia  cui  totani  doctrinam  apostoli 
cum  sanguine  prof uderunt  { Torini,  de  praescr.  c.  5G);  ubi 
fides  non  potest  sentire  defedarti  (S. Bernard. Ep.XC  ad  In- 
noe.  li);  et  in  qua  immaculata  est  semper  servata  rcligio 
et  sancta  celebrata  doctrina  (Form.  Horrnis.  Conc.  Hard, 
t.  II.  col.  1030). 

Ilaec  tandem  pelra  super  quam  Ecclesia  est  Domini 
voce  aedificata  (S.  Epiph.  in  Anclior.  n.  IX  , et  S.  Iiier. 
Ep.  XIV  ad  Damasum  ) , et  in  qua.  est  integra  et  vera 
Christianae  religionis  soliditas  (Ilorm.  supra  col.  1031). 

Hanc  ergo  patrum,  Conciliorum  et  Summorum  Ponli- 
fìcum  doctrinam  toto  animo  amplexanles,  profitemur  et 
declaramns;  Apostolicam  Sederti  Romanumque  Ponti ficcm 
in  universum  orbem  tenere  prima tum , et  cen li  um  esse 
totius  Communionis  ecclesiaslicae  necessarium;  ipsumque 
Romanum  Ponti  ficcm  veruni  (liristi  Vicarium  totiusquc 
Ecclesiae  Caput  et  omnium  Chrislianorurn  Patrem  et  Do- 
clorem  existere;  eique  in  bealo  Veivo  p ascendi  et  regendi 
et  gubernandi  universalem  Ecclesiam  a D.  N.  Icsu  C /tristo 
pievani  potestalem  esse  traditavi  (Conc.  Fior.  Conc.  Hard. 
T.  IX,  col.  986). 

Haec  autem  docendi,  pascendi  et  regendi  potestas  cum 
sit  suprema,  piena,  numerisque  omnibus  absoluta  (Pius  VI 
resp.  super  nunciat.  Ap.  C.  Vili .),  vera  est  hoc  ipso,  non 
solum  dirigendi,  sed  iubendi,  leges  ferendi  et  sanciendi, 
iudicandi  et  poenas  dccernendi  auctorilas , cui  omnes 
obedire  tenentur,  et  veri  nominis  iurisdictio  cui  populi 
populorumque  pastores  subiaccnt  ; adeo  ut  in  iure  ec- 
clesiastico Summus  Ponlifex  ni h il  non  possit  ubi  id  ex- 
poscit  necessitas  aut  iusla  Ecclesiae  utilitas. 

Practerca  cum  divina  sit  et  Ecclesiae  omnino  necessaria 
auctoritas  illa  et  iurisdictio,  nemini  fas  est  illius  excrci- 
tium  suspendere  aut  restringere.  Qui  aulcm  liberam  inler 
Romanum  Ponlifìcem  et  tìdcles  , praesertirn  Episcopos, 
qualicumque  modo  , communionem  interrumperet , hoc 
ipso  divinam  Ecclcsiae  constitutionem  evertere  et  ipsius 
unitalein  dirimere  attentaret. 

ADVERTENDA 

Docent  Palres  Coneilii  A(juensis  , « Petro  tolius  gre- 
gis  pascendi  curam  absolulc  et  indiscrete  demandalam 
esse.»  Memoralo  lexlu  Coneilii  Fiorentini,  « Summorum 
Pontilicum  docendi  , pascendi  et  regendi  j)oteslatem  su- 
premam  esse,  ac  plenam ,numerisque  omnibus  absolutam » 
declarant,  ac  proinde  « veram  auctoritalem  cui  omnes  obe- 
dire  tenentur,  et  veri  nominis  iurisdictionem  cui  populi 
populorumque  paslores  subiacent.  » Porro  neuliquam  «nu- 
mcris  omnibus  absoluta»  esse  nec  dici  posset  auctoritas 
docendi  in  Romano  Ponlifice,  si  alia  polcslatc,  approbante 
vel  consentiente,  ad  plenum  effeetum  suum  sortiendum, 
indigerct.  Adde  quod  Palres  Coneilii  Aquensis  subiungunt, 
nemini  fas  esse  illius  potestalis  exercitium  suspendere 
aut  restringere.  Quod  utique  locum  baberet,  si  usquedum 
de  consensu  Episcoporum  constilerit  assensus  suspensi- 
vus  aut  reslriclivus  admilteretur. 


» 

Concilium  Rhedonense  prò  provincia  Turonensi 
anno  1849  celebratum. 

(Iiitcrfuerunt  et  subscripserunt  Archiepiscopus  Turo- 
nensis  , et  Episcopi  Venetensis  , Cenomanensis  , Coriso- 
pitensis,  Briocensis,  Rhcdonensis,  Andegavensis,  et  Nan- 
nclensis.) 

Decretimi  II.  De  Summo  Pontifìce. 

In  supremo  ordinis  ecclesiastici  gradii  , evangelica 
doctrina  et  Apostolicae  traditiones  Pontificem  Romanum 
sublimem  dcmonstrant.  Profitemur  secundum  fidcm  Ca- 
Iholicam,  et  Conciliorum  generalium  definitiones,  « San- 
ctam  Apostolicam  Sedem  et  Romanum  Pontificem  in  uni- 
versum orbcm  primatum  tenere,  et  ipsum  Romanum  Pon- 
tificem successorem  esse  R.  Petri,  Principis  Apostolorum, 
et  verum  Un  isti  Vicarium,  toliusque  Ecclesiae  Caput,  et 
omnium  Christianorum  Patrem  et  Doctorcm  exislere,  et 
ipsi  in  R.Petro  pascendi,  regendi  et  gubernandi  univer- 
salem  Ecclcsiam  a D.  I.C.  plenam  poleslatcm  traditam 
esse  » (1). 

Ad  illam  igitur  Sedem  , in  qua  fides  praedicatur,  et 
servate r unitas,  necesse  est  propter  polentiorem  illius 
principalitatem,  omnem  convenire  Ecclcsiam,  hoc  est,  cos 
qui  sunt  unilique  fìdeles  (2).  Huc , ut  verbis  utamur 
Innocenlii  I,  refercndae  sunt  quacstiones , super  anxiis 
praesertim  rebus  ut  inde  quae  sit  tenenda  sententia  (3) 
noverint  omnes.  IS  ili  il  siquidem  satius  iudicamus  quam 
ut  regulae  formavi  secuti  quam  tqto  semper  orbe  sere  a- 

(1)  Concil.  Fior. 

(2)  Irenaeus  adv.  Haer.  lib.  Ili,  c.  3. 

(3)  lnnoc.  1.  Ep.  ad  Palres  Con.  Milev.  D.  Cous.  tom.  I.  col.  896. 

tam  novimus,  arcana  Aposlolicae  Sedis  consulamus,  undc 
velul  de  natali  suo  fonie,  aquae  sanelae  doctrinae  euv- 
ctae  procedunt,  et  pei'  diversas  totius  mundi  regiones 
puri  l-atices  capitis  incorrupti  manant  (1). 

Quocirca  iisdem  principiò  innixi  quae  a Patribus  no- 
slris  accepimus  , ac  posteris  integra,  Deo  iuvanle,  trade- 
mus , Summorum  Pontificum  Constilutiones  Dogmalicas 
omnes , iilas  praesertim  quae  tiis  ullimis  temporibus 
prodierunt,  aceipimus,  siculi  et  constilutiones  quae  uni- 
versalem  Ecelesiae  disciplinam  respiciunt,  illis  nos  omni- 
no  subiieientes  ea,  qua  par  est,  filiali  obedientia.  Profì- 
lemur  enim  ac  deelaramus  eas  absque  saeculari  sanctione 
esse  prò  omnibus  obligatorias  , tamquam  credendorum 
normam  , et  conseientiae  regulam.  Eadem  observanlia, 
iuramenti  memores  a nobis  in  consecralione  praestiti  , 
quod  mine  loto  cordis  aflectu  renovamus,  mandala  Apo- 
stolica, sive  ad  liuius  Provinciae  disciplinam,  sive  ad 
nostrana  personalem  agendi  rationena  referantur  moderan- 
darn,  humiliter  rccipiemus,  quam  diligentissime  exeque- 
rnur,  totis  viribus  observabimus,  et  faciemus  ab  aliis  ob- 
servari  (2). 

Tandem  Sedis  Aposlolicae  iudicio  proponere  ac  sub- 
millere  statuimus  omnia  ac  singula  huius  Synodi  decreta, 
ut  nostrorum  anteeessoruna  vestigia  seculi  , reverentiam 
Summo  Pontifìci  debitam  exhibeamus,  cunctique  Chi  isti 
fideles  agnoscanl,  suos  Pastores  per  omnia  consentire 
cum  ilio  Supremo  Pastore,  cui  a D.  N.  I.  C.  oviurn  simul 
et  agnorum,  Episcoporum  scilicet  et  fidelium  cura  com- 
mendata est.  . 

(1)  Inn.  I.  ad  Con.  Cari. 

(2)  Ponti  tic.  Ito  in. 

ADVERTENDA 

PatresConeilii  Rhedonensis  profitentur  se  «Summorum 
Pontificum  constilutiones  dogmaticas  omnes  accipere,  illis 
sese  omnino  subiicientes  ea,  qua  par  est,  filiali  obedien- 
tia.  » Hane  vero  filialem  obedienliam  vel  omnirnodam 
subieclionem  tolo  caelo  allesse  a quolibet  examine  , ut 
aiunt  , dubitativo  , nemo  non  viderit , curn  Praesulum 
verba  miro  modo  conspirent  in.  ea  quae  ad  ipsorum  prae- 
decessores  contraria  molientes  scribebat  olirn  Clemens  XI: 
«Edoceri  satis  poterà tis  nos,  in  hac  eadern  causa  (in  causa 
scilicet  conslilutionis  dogmatica ellnigenitus)  non  vestrum 
consilium  exposcere,  non  rogare  suflYagia,  non  exjicctare 
sententiam  , sed  obedienliam  iniungere.  » Quociica  , de 
irreformabilitate  quam  ex  se  tencnt  constilutiones  Apo- 
stolicae  minime  dubitanles,  eas  « pio  omnibus  obligato- 
rias  esse  tamquam  credendorum  normam  et  conscientiae 
regulam  profitentur  ac  declarant»  Patres  provinciae  Tu- 
ronensis. 

Concilium  Auseitanum  prò  provincia  Auscitana 
anno  1851  celebratimi. 

(Inlerfuerunt  et  subscripserunt  Archiepiscopus  Ausci- 
tanus  et  Episcopi  Baì'onensis,  Aturensis  et  Tarbiensis.) 

litui,  il.  Caput  /.  Do  Summo  Pontifìce. 

Christus  suam  in  terris  Ecclesiam  constituens  usque 
ad  consummationem  sacculi  permansuram,  et  porlis  in- 
feri omnino  invincibilem , Petrum,  Principem  Apostolo- 
rum  , fundamenlum  posuit  (1).  llle  agnorum  simul  et 

(I)  Manli.  XVI,  18. 

ovium  pastor  (l),claves  regni  caelorum  accepil  cum  piena 
polestale  ligandi  et  solvendi  super  terrani  (2).Ipse  contra 
quaslibet  Satanae  machinationes  factus  est  fratrum  con- 
firmator  in  fide  indcfectibilis  (3) , in  quo  firmimi  voluit 
Christus  conslridumque  teneri  unitatis  vinculum  , quo 
Ecclesia  per  universum  mundum  propaganda  , ex  mem- 
bris  quantumcumque  dissilis,  mutua  omnium  in  uno  ca- 
pile consocia lione  in  unam  corporis  compagem  coalesce- 
ret  (4).  . 

Mirabilem  illam  constilutionem  omnibus  retro  saeculis 
tolies  et  tam  unanimi  Patrum  et  Conciliorum  concentu 
celebratam  summo  cordis  alTectu  suscipimus  et  vcnera- 
mur.  Profitemur  quod  hodie , sicut  olim  et  in  futurum  , 
Petrus  velut  in  propria  Sede  vivit  et  praesidet  (5),  nempe 
in  Romano  Pontifice  qui,  iuxta  (idem  in  Concilio  Fioren- 
tino definitam  , in  universum  orbem  tenet  primatum  , 
successor  est  R.  Pelri,  Principis  Apostolorum,  verus  Chri- 
sli  Vicarius  , totius  est  Ecclesiae  Caput,  omnium  Cliri- 
stianorum  Pater  et  Doctor,  et  cui  in  beato  Petro  pascendi, 
regendi  ac  gubernandi  universalem  Ecclesiam  a Domino 
Nostro  lesu  Ch risto  piena  poteslas  tradita  fuit  (G).  Qua- 
propter: 

XXIII. 

Damnamus  eos  omnes  qui  Sedi  Aposlolicae  non  con- 
senlientes,  ab  eius  et  ideo  totius  Ecclesiae  communione 
. ' v 

(1)  loann.  XXI,  17. 

(2)  Mallh.  XVI,  19. 

(3)  Lue.  XXII,  32. 

(4)  Brev.  super  soliditute , Pii  VI , Conlin.  Bullar. , tom.  VII, 
p.  671,  §.  1. 

(i>)  l’etr.  Chrysol.  Episl.  ad  Eulh. 

(6)  Conc.  Fior,  beerei.  Unionis. 


se  sequestrali t (1);  qui  extra  hanc  domimi  agnum  come- 
dit  profanus  est,  et  qui  non  colligit  cum  Petro  spargit  (2). 

XXIV. 

Damnamus  eos  qui,  solum  nomine,  Pontificis  prima- 
tum  retinentes,  liunc  ut  merum  unitatis  symbolum  ha- 
bent,  non  autem  ut  veruna  munus  et  otTìcium  divinitus 
collatum  pascendi  universalem  Ecclesiam  , qua*si  celeris 
Episcopis  honoris  tantum  gradu  non  autem  supremae 
potestalis  amplitudine  anlecellat  (5). 

XXV. 

Damnamus  eos  qui  Àposlolicum  Primalum  non  ab  ipso 
Chrislo  immediate  instilulum  dicunt,  sed  a communitate 
fidelium,  quippe  quae,  democratico  more,  regiminis  sui 
formam  insliluere  potucrit  (4). 

XXVII. 

Sacerdotes  enixe  hortamur  in  Domino  ut  populos  sibi 
commissos,  depulsis  omnibus  haerelicalibus  dicteriis,  sa- 
nam  de  auctoritate  Pontificia  dactrinam  doceant.  Memo- 
res  verbi  S.  Ambrosii,  ubi  Pelrus,  ibi  Ecclesia,  srmper 
et  in  omnibus  nobiscum  immolac  Àpostolicac  Sedi  corde 
et  ore  adhaereant,  confidentes  quod  sicut  ductorc  Petro 
praeleritas  Ecclesiae  noslrae  tempestales  salvi  evasimus, 
ita  in  solidilatc  Detrae  firmati  , contro  quaslibet  fuluras 
diaboli  fraudes  subsistcmus  invidi. 

(1)  Formili.  Hormisdae  Labi).  Fpist.  51,  toni.  IV,  col.  1501. 

(2)  S.  Ilieron.  ad  Damasum. 

(3)  Breve  super  Soliditate,  §.  4. 

(1)  Bulla  Auctorem  (idei,  Coni.  Bollar,  torri.  IX,  pag.  398,  prop.  III. 

ADVERTENDA 

Huic  decreto  Patres  Auscitani  aliam  praemiserant  de- 
clarationem,  quam  recitasse  salis  erit,  ut  ipsorum  mens 
patefiat:  « Evangelicis  instilutis  et  Conciliorum  definitio- 
nibus  inhaerentes  circa  Ecclesiasticae  poteslatis  plenitu- 
dincm  B.  Petro  et  legilimis  eius  successoribus  a Christo 
immediate  collatam,  suinmorum  Pontificum  constilutiones 
amplectimur,  tamquam  veras  credendi  et  agendi  regulas 
quae  fideles  vi  propria  obligant  independenter  a cuiuslibet 
poteslatis  sanctione  aut  acceplatione  » (T.  I,  cap.  1 n.5). 
Thesis  nostra,  ipsissimis  verbis,  bic  adstruitur,  siquidem 
irreformabilitas  iudiciorum  summi  Pontificis  in  co  prac- 
cise  consisti t,  quod  omncs  fideles  obligent,  et  vera  sint 
credendi  regola,  vi  propria,  et  independenter  a cuiusli- 
bet poteslatis  sanctione  aut  acceplatione. 

Concilium  Provinciale  Parisiense,  Parisiis 
anno  1849  celebratami. 

(Interfuerunt  et  subscripsernnt  Archiepiscopus  Pari- 
siensis  et  Episcopi  Meldensis , Versaliensis , lìlesensis  , 
Aurelianensis  designalus  , necnon  Episcopi  Carnotensis 
procurator.) 

Tilulus  1.  Caput  1.  de  aucloritate  Sanctae 
Sedis  Aposlolicac. 

i 

In  primis  rccordantes  inslilutioncm  Christi,  qui  suam 
aedificavit  Ecclesiam  super  Petrum  et  eius  successores  , 
et  cum  Sancto  Irenaeo  Romanam  Ecclesiam  eam  esse 
agnoscenles  ad  quam  oportet  omncs  Ecclesias  convenire, 
propter  potiorem  eius  principalitatem,  proli lemur,  secun- 
dum  constantem  Ecclesiae  traditionem  et  Sancii  Concilii 

Fiorentini  definilionem,  « Sanctam  Apostolicani  Scdcm  et 
Romanum  Pontificem  in  universum  orbem  tenere  prima- 
tum,  et  ipsum  Ponliticem  successorem  esse  Reali  Petri , 
Principis  Apostolorum,  et  veruni  Christi  Vicarium  lolius- 
que  Ecelesiae  Caput , et  omnium  Christianorum  patrem 
et  doctorem  existere,  et  ipsi  in  Realo  Tetro  pascendi,  re- 
gendi  et  gubernandi  universalem  Fcclcsiam  a Domino 
Nostro  lesu  Christo  plenam  polestatem  traditam  esse  , 
quemadmodum  etiam  in  gcslis  oecumenicorum  Concilio- 
rum  et  in  sacris  Canonibus  conlinelur.  » 

Quo  degniate  praemisso  , ampleclimur  omnes  et  sin- 
gulas  Sanctae  Scdis  Àposlolicae  Constitutiones  dogmaticas, 
specialiler  quidem  illas  quae  a conclusione  Concilii  Tri- 
dentini  usque  in  hodiernam  dicm  piolatae  sunt.  Decla- 
ramus  eliam  ac  doccinus  cas  saeculari  sanclione  non  in- 
digere  ut  lamquam  norma  credendorum  et  conscienliae 
regala  ab  omnibus  suscipianlur. 

Insuper  salutaribus  regiminis  Ecclesiastici  regulis  in- 
hacrenles,  buius  Concilii  provincialis  decreta  recognilioni 
Sanctae  Sedis,  unanimi  sententia  submillere  staluimus. 

Saeerdotes  autem  et  lìdeles  saepius  monilos  volumus 
ut  omni  quidem  tempore , sed  potissimum  quando  Ec- 
clesia gravioribus  quassalur  tcmpeslalibus , oculos  suos 
ad  illam  Petri  Calhedram  converlant,  in  qua  residet  fidei 
soliditas,  eminet  suprema  clavium  potestas,  et  linde  uni- 
ta lis  vigor  per  tolum  Ecelesiae  corpus  diflunditur. 

ADVERTENDA 

Nec  a celeris  Calliae  pracsulibus  dissenliunt  Pàlres 
Concilii  Parisiensis.  Quod  si  suspicio  quaedani  de  neces- 
sitale alicuius  consensionis  quae  indici is  Ponlificiis  firmum 
et  indeclinabile  robur  conciliarci,  ipsorum  occupasset  men- 

lem  , id  saltelli  extremis  voluti  digitis  attingere  ipsis  in 
promptu  erat,  por  hoc  vel  illud  incisum:  «Quo  dogmate 
praomisso,  ampleclimur  omnos  et  siugulas  Sanctae  Sedis 
Aposlolicae  constituliones  ab  Ecclesia,  acccplalas , vel  , 
cui  suffragata  est  Ecclesia.»  Talom  dicendi  formam  eo 
expedi lius  adhibere  potuissent . quod  proposilio  illa  , in 
sensu  affirmativo,  ot  non  exclusiio  , nullum  prae  se  fe- 
rat  enormi,  cum  certo  ccrlius  sitile  imam  quidom  dari 
conslitulioncm  Aposlolicam  , cui  Ecclesia  suffragala  non 
fuerit.  Et  re  quidom  vera,  ne  teneriores  quorumdam  au- 
rcs  offenderent  haud  absimiliter  loculi  erant  PalresCon- 
cilii  Ebredunensis  anno  1727  celebrali.»  Constitulio  Ini- 
genilus  cui  suffragata  est  universali  Ecclesia,  est  dog- 
maticum  , dofinitivum  et  irrctractabile  iudicium  illius 
Ecclesiae»  eie.  (cap.  It,  n.l).  Ast  longe  aliler  Parisienses, 
quibus  ne  in  cogilalionem  quidom  cadit  huiusmodi  suf- 
fragii  necessitas , ut  delinitivum  evadat  et  irrctractabile 
Romani  Ponlificis  iudicium  ; ex  piena  eius  potoslate  do- 
cendi,  a concilio  Fiorentino  solcmnitcr  agnita  atque  ce- 
lebrala, sequens  ipsis  exislit  argomentimi:  «Quo  dogmate 
praomisso,  ampleclimur  omnes  et  siugulas  Sanctae  Sedis 
Aposlolicae  conslitutiones  dogmaticas,  special i ter  quidem 
illas  quae  a conclusione  Concilii  Tridentini  usque  in  ho- 
diernum  diem  prolalae  sunt,  » ergo  et  absque  dubio  Bul- 
lam  dogmaticam  Auctorem  E idei , qua  saltcm  indirecte 
vel  in  obliquo,  ut  aiunt,  sic  dieta  Cleri  Gallicani  decla- 
r.  lio  perstringitur.  Quamobrem  de  Apostolicarum  constitu- 
liorium  incformabilitatc  sententiam  aperiunt,  qua  fìrmior 
^ ix  dari  potest.  eas  scilicet  agnoscendo  voluti  «credendo- 
rum  normam  et  conscientiae  regulam  ab  omnibus  susci- 
piendas.»  Quid  mirum,  cum  «in  illa  Pell  i cathedra  resideat 
fidei  solidilas,  atque  suprema  clavium  potestas  emineal?» 


— 47  — 

CONCLUSIO 

Omnia  quotquot  ullimis  bisce  temporibus  in  Gallia 
celebrala  fuerunt  concilia  provincialia,  irreformabilitatem 
constitutionum  dogmaticarum  summi  Pontificis,  ac  pro- 
inde ipsius  e cathedra  loquentis  inerrantiam,  independen- 
ter  a quolibet  Episcoporum  consensu  vel  antecedente  , 
vel  concomitante,  vel  subsequente,  unanimi  ore  docuisse, 
ex  praemissis,  ni  fallor,  luculenter  patet.  Illas  enim  con- 
stituliones  quascumque  veluti  credendorum  normam  agen- 
dorumve  regulam,  cui  ab  omnibus  Christi  fidelibus  abso- 
luta  mentis  obedientia  debealur,  incunctanter  agnoscunt 
alque  una  voce  concelebrant.  Egregium  sane  leslimonium 
fidei  illius  Ecclesiae,  de  qua  olim  ad  Arcbiepiscopum  Ite- 
mensem  scribebat  Gregorius  IX:  «In  fervore  fidei  ac  de- 
volionc  erga  apostolicam  sedem  non  sequilur  alias  , sed 
antecedit.  » 

